ഗാമോയ്, കൻസബൻസ് എന്നീ നദികളാലും ബംഗാൾ ഉൾക്കടലിനാലും ചുറ്റപ്പെട്ട് കിടക്കുന്നതും ഘോരവനങ്ങൾ നിറഞ്ഞതുമായ ഇറം ഗ്രാമത്തിലേക്ക് എത്തിച്ചേരുക എന്നത് പ്രയാസമേറിയ കാര്യമാണ്. 1920-ൽ ഇന്ത്യൻ സ്വാതന്ത്ര്യ സമരം ശക്തമായിരുന്ന കാലം മുതൽ തന്നെ ഈ ഗ്രാമത്തിൽ വച്ച് ഇന്ത്യൻ നാഷണൽ കോൺഗ്രസിന്റെ രഹസ്യ സമ്മേളനങ്ങൾ നടന്നിരുന്നു. ഗോപബന്ധു ദാസ്, ഹരേകൃഷ്ണ മഹാതബ് എന്നിങ്ങനെയുള്ള കോൺഗ്രസ് നേതാക്കൾ ജനങ്ങളുമായി ആശയവിനിമയം നടത്തിയിരുന്നതും ഇവിടെ വച്ചാണ്. മഹാത്മാ ഗാന്ധിയുടെ നിസ്സഹകരണ സമരം, ക്വിറ്റ് ഇന്ത്യാ സമരം എന്നിവയുടെ പ്രചരണത്തിനായി ഇറം ഗ്രാമത്തെ അവർ ഉപയോഗിച്ചു. ഗ്രാമവാസികൾക്കിടയിൽ ഗാന്ധിയൻ ആശയങ്ങൾ പകർന്നു നൽകുന്നതിലും ഈ ഗ്രാമം ഒരു നിർണ്ണായക പങ്കുവഹിച്ചിട്ടുണ്ട്.

ഭൂമിശാസ്ത്രം
രക്തസാക്ഷികൾ
1942-ലെ കൂട്ടക്കൊല
ഇന്ത്യൻ സ്വാതന്ത്ര്യ സമരത്തിലെ പ്രാധാന്യം